Venäjä valmistautuu iskemään nopeasti, sanoo everstiluutnantti (evp) Pentti Forsström.

Venäjän näkemyksen mukaan sodan luonteessa on tapahtunut merkittävä muutos, koska sodan ja rauhan välinen raja on muuttunut epäselvemmäksi. Perinteinen sodan uhka-aika on jäänyt käytännössä historiaan.

Muutoksen taustalla ovat teknologian kehittyminen ja sotalaitosjärjestelmän muuttuminen. Sodan luonteen muutoksen takia Venäjä valmistautuukin nyt käyttämään sotilaallista voimaa entistä nopeammin ja yllätyksellisemmin.